नई दिल्ली। दिल्ली के रामलीला मैदान में आज राहुल गांधी ने पीएम नरेंद्र मोदी के खिलाफ हल्ला बोल दिया है। जन-आक्रोश रैली में राहुल ने मोदी पर चुन-चुन कर वार किए। यहां उन्होंने पीएम मोदी पर अब तक का सबसे बड़ा आरोप लगाते हुए कहा कि वो जहां भी जाते हैं सिर्फ झूठ बोलते हैं। नीरव मोदी के बारे में बोलते हुए उन्होंने कहा कि जनता की मेहनत का पैसा नीरव की जेब में गया, और मोदी चुप हैं। यहां राहुल ने जनता को संबोधित करते हुए कहा कि मोदी जी ने कहा था कि कांग्रेस ने 70 सालों में कुछ नहीं किया, मुझे 60 महीने दीजिए मैं देश बदल दूंगा।